Angolinis pitonas

Angolinis pitonas (Python anchietae) – pitoninių (Pythonidae) šeimos gyvačių rūšis, paplitusi Afrikos pietvakariuose, Angolos ir Namibijos teritorijose.

Užauga iki 1,83 m ilgio. Spalva nuo rudai rausvos iki beveik juodos, raštuota. Pilvas gelsvas. Gyvena uolynuose arba uolingose pievose ir krūmynuose. Aktyvios dieną, slepiasi uolų plyšiuose. Gaudo smulkius žinduolius ir paukščius.

Dėtį sudaro 4-5 kiaušiniai. Išsiritę jaunikliai būna 43-46 cm ilgio.

Kategorija:Pitoniniai